****

**PLENARI DE L’AJUNTAMENT DELS INFANTS 2018**

**Dijous 7 de juny de 2018**

**TEATRE MUNICIPAL DE LLORET DE MAR**

**(Sarai Rubio)** Bon dia senyor Alcalde, regidors i nens i nenes de Lloret de Mar. Som l’Ajuntament dels Infants i tots nosaltres representem els alumnes de cinquè de primària. Ara, juntament amb els meus companys, us explicarem què hem fet i com hem treballat al llarg d’aquests mesos.

**(David Teixeira)** A principis d’any vam fer unes votacions per escollir els nostres representants de l’Ajuntament dels Infants. Cada nen o nena que volia presentar-se com a candidat va fer un presentació en power point o en una cartolina per demanar el vot dels seus companys. El dia següent va vindre una noia de l’Ajuntament amb una urna i vam votar.

**(Eira Guich)** Ens hem trobat quatre vegades des del mes de febrer fins al maig. El primer dia vam dir totes les propostes que havíem escollit amb la nostra classe i en vam escollir una. El segon dia vam estar pensant quines zones verdes de Lloret es podien millorar. El tercer dia vam passejar pel Turó d’en Buc i la plaça Domènech i Moner. I el quart dia vam preparar el plenari final.

**(Roger González)** A la primera sessió ens vam reunir amb l’Alcalde i vam fer moltes propostes per millorar Lloret com per exemple: més zones verdes, parc amb taules de pic-nic, autobús escolar, bicing, il·luminar els passos de vianants, bus turístic al centre de Lloret, parcs per gossos, inflables al mar, discoteca per infants de 8 a 12 anys, skate park, pista multiesportiva, entre altres. Junts vam comentar quines propostes es podien fer i quines no i perquè.

**(Martina Calero)** Finalment, l’Alcalde ens va encarregar fer propostes per millorar les zones verdes de Lloret per tenir més vegetació, conèixer el nostre entorn i cuidar-lo. També ens va demanar que penséssim amb plaques informatives per posar a arbres i arbustos.

**(Christian Rodríguez)** Després de cada trobada, a la classe treballàvem el que s’havia parlat i demanàvem als nostres companys que ens ajudessin a fer noves propostes. Tots junts podem fer propostes més interessants. Ara us expliquem les nostres propostes per millorar els espais verds.

**(Saray Prieto)** Proposem canviar algunes zones verdes de Lloret. Per exemple: millorar els voltants de l’escola Pere Torrent i l’entrada dels mestres, millorar el camí de sorra del Turó d’en Buc i posar més ombra a la plaça Pere Torrent.

**(Lara Ortega)** A moltes places hem vist que hi ha coses en mal estat, trencades o gastades. Per exemple al parc de Can Ribalaigua hi ha fenals en mal estat, no ens agrada la poda d’arbres a algunes escoles com al Pere Torrent, l’Àngels Alemany i l’Esteve Carles. Cal anar amb compte amb els excrements de gossos a les zones verdes. I per últim, cal cuidar una mica més l’herba perquè es gasta molt ràpid.

**(Món Carbó)** Hem fet propostes per millorar la plaça Domènech Moner i a l’avinguda Josep Pla. Per fer-ho vam anar a conèixer la zona. Ens vam seure i vam fer un joc per saber-nos els noms. Vam passejar i vam observar diferents punts com per exemple les pistes de petanca, el parc infantil, la pujada del Turó d’en Buc i vam acabar baixant a la plaça.

**(Nil Temprano)** Ara us explicarem les millores que hem treballat: A l’Avinguda Josep Pla hem pensat de treure els grafitis de la central transformadora. Una mica més endavant trobem quatre pistes de petanca; proposem deixar-ne dues i les altres dues millorar el manteniment i sobretot posar més ombra. També pensem que caldria millorar el parc infantil.

**(Ona Blasco)** A la plaça Domènech Moner hem pensat millores molt interessants. La primera és integrar la natura al poble. També s’haurien de posar més zones d’ombra i de descans aprofitant els pins i elements per fer estiraments. A més a més s’haurien de distribuir bé els arbres perquè no molestessin els nens que juguen.

**(Claudia Pérez)** Ens agradaria connectar la plaça amb el carril bici i posar aparcabicis de fusta. També voldríem posar una placa informativa a l’escultura i millorar la jardineria que l’envolta. També plantar arbustos autòctons com els alocs i moltes plantes aromàtiques per decorar la plaça.

**(Gala Fajardo)** Creiem que també és important posar un cartell explicatiu sobre els Alocs ja que és una planta en perill d’extinció i la tenim a Lloret. Caldria explicar coses com: Floreixen enter juliol i setembre; tradicionalment havia estat utilitzada per la pagesia; el podem trobar a la costa mediterrània.

**(Nicole Michelaud)** Esperem que us hagin agradat les nostres propostes. Hem treballat molt dur i amb moltes ganes per millorar el nostre poble. Per això us fem entrega del nostre treball. Moltes gràcies per escoltar-nos!

Signatura de tots els representants de l’Ajuntament dels infants 2018:

Signatura del Secretari Accidental

Sr. David Reixach

Lloret de Mar, 7 de juny de 2018

****